तेल डलवाने के बहाने प्रेम पेट्रोल पंप के कारिंदे को उठाया और लूटे 55700
भास्कर संवाददाता | माहिलपुर
बुधवारतड़के 2.27 पर गांव तनूली में प्रेम पेट्रोल पंप के कारिंदे से इंडिका कार सवार तीन हथियारबंद लुटेरे कार में पेट्रोल डलवाने के बाद जान से मारने की धमकी देकर 56000 रुपए लूट कर फरार हो गए। घटना का पता चलते ही थाना मेहटियाना की पुलिस और डीएसपी हरदीप कुमार मौके पर पहुंचे।
मेहटियाना के एसएचओ सुलखण सिंह ने बताया कि लुटेरों की तलाश शुरू कर दी है। इसके लिए इलाके की घेराबंदी कर वाहनों की तलाशी ली जा रही है। पंप के कारिंदे सुशील कुमार वासी नंगल चौक कांगड़ा (हिमाचल प्रदेश) ने बताया के चिट्टे रंग की इंडिका कार पंप पर तेल डलवाने के लिए हार्न मारने लगी। उस समय वह कमरे में था। पहले तो उसने बाहर निकलना ठीक समझा, पर जब कार सवार युवक हार्न बजाने से हटे तो वह कमरा खोलकर बाहर निकला आया। कार में तीन युवक सवार थे और दो युवक तेल डलवाने के लिए कार से बाहर निकले। उन्होंने 200 रुपए का तेल डलवाने को कहा। जब तेल डाल पैसे मांगे तो उन्होंने तेजधार हथियार निकाल लिए और उसे जान से मारने की धमकी देकर सारा कैश मांगा। यह कहने पर कि कैश नहीं है तो उन्होंने फिर जान से मारने की धमकी दी। वे अंदर घुस आए और करीब 55 हजार 700 रुपए लूटकर फरार हो गए। पंप के मालिक रोबिन शर्मा वासी मिलाप नगर होशियारपुर ने घटना के बारे में पुलिस को बताया। बता दें कि थाना मेहटियाना के गांवों और आदमपुर-मेहटियाना नहर पर लूट की काफी वारदातें हो रही हैं। मेहटियाना-होशियारपुर रोड पर ही इस महीने की यह तीसरी बड़ी लूट है।
hin_Deva mar_Deva hin_Deva hin_Deva